บาทเปิด 35.69/71 บาทต่อดอลล่าร์
เงินบาทเปิดตลาด 35.69/71 บาทต่อดอลล่าร์  มองกรอบเดิม 35.60-35.80 หลังยังไม่ผ่านแนวต้านที่ 35.80
1 มิ.ย. 2559

เงินบาทเปิดตลาด 35.69/71 บาทต่อดอลล่าร์  มองกรอบเดิม 35.60-35.80 หลังยังไม่ผ่านแนวต้านที่ 35.80
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.69/71 บาท/ดอลลาร์ แข็งค่าขึ้นเล็กน้อยจากช่วงเย็นวานนี้ที่ปิดตลาดที่ระดับ 35.72 บาท/ดอลลาร์
วันนี้เงินบาทแข็งค่าขึ้นเล็กน้อย หลังจากที่ข้อมูลดัชนีราคาการใช้จ่ายเพื่อการบริโภคส่วนบุคคล (PCE) พื้นฐาน ปรับตัวขึ้น 0.2% ในเดือนเม.ย. ซึ่งตัวเลขนี้ถือเป็นมาตรวัดอัตราเงินเฟ้อสำหรับธนาคารกลางสหรัฐ (เฟด) และจากข้อมูลนี้เป็นไปได้ว่าการประชุมเฟดรอบนี้ อาจจะยังไม่ปรับขึ้นดอกเบี้ย
"ความเห็นผม มองว่าเฟดที่จะประชุมในเดือนนี้ อาจจะยังไม่ปรับขึ้นดอกเบี้ย" นักบริหารเงิน ระบุ
นักบริหารเงิน คาดว่า วันนี้เงินบาทยังคงเคลื่อนไหวในกรอบ 35.60-35.80 บาท/ดอลลาร์ หลังจากที่พยายามขึ้นไป แต่ยังไม่ผ่านแนวต้านที่ 35.80 บาท/ดอลลาร์